### 17.    Beslutning om opnormering af vuggestuepladser i [adresse] og Mælkebøtten

**Åbent**

Sagsnr.: 326-2018-14069       J.nr.: 00.01.00           Dokumentnr.:
326-2018-115905

**Sagstype**

Beslutning.

**Resume og sagens baggrund**

Kirke [adresse] fællesbestyrelse og Mælkebøttens bestyrelse
har henvendt sig til Kalundborg Kommune med en forespørgsel om at opnormere
antallet af pladser, da de oplever en stigende efterspørgsel herpå. Det anslås,
at der ikke vil være økonomiske konsekvenser forbundet hermed, idet størstedelen
af de ekstra børn har eller vil få plads i en anden kommunal daginstitution.

**Indstillinger**

Direktøren indstiller, at

1. Kirke Helsinge som
forsøgsordning får en vippeordning på 52 enheder i stedet for de nuværende 48
enheder.

2. Mælkebøtten opnormeres fra
seks til otte vuggestuepladser.

3. En udbredelse af vippeordningen
til alle kommunens daginstitutioner drøftes i forbindelse med den samlede
ressourcetildelingsmodel på dagtilbudsområdet.

**Behandling**

Børn- og Familieudvalget, Økonomiudvalget,
Kommunalbestyrelsen.

**Sagsfremstilling**

Kalundborg Kommune har modtaget en henvendelse fra Kirke
[adresse] fællesbestyrelse og Mælkebøttens bestyrelse vedrørende normering i
deres vuggestue. Henvendelserne er vedlagt som bilag.

*Kirke Helsinge*

Kommunalbestyrelsen besluttede den 17. december 2014, at
Kirke [adresse]/børnehave pr. 1. januar 2015 skulle lægges sammen med
Kirke [adresse] i en landsbymodel. Landsbymodellen har til henblik at
sikre samme trygge omgivelser fra 6 måneders alderen til og med 9. klasse.

Vuggestuen er på nuværende tidspunkt normeret til seks
vuggestuebørn, men der opleves en større efterspørgsel efter pladserne blandt
forældre i området. På nuværende tidspunkt er der syv på venteliste. De børn,
der er på venteliste, er ikke endnu klar til at begynde i vuggestue, men
vuggestuen vil ikke kunne tage imod børnene, når de når vuggestuealderen.
Vuggestuen er indrettet til at kunne have 12 vuggestuebørn.

I henvendelsen lægger bestyrelsen vægt på, at manglen på vuggestuepladser
betyder, at forældre vælger andre pasningstilbud og derfor modtager børnehaven
og senere skolen ikke alle de børn, som potentielt kunne have interesse i at
benytte sig af pasningstilbuddet i [adresse].

Slutteligt fremgår det af henvendelsen, at bestyrelsen
ønsker en vippeordning indenfor den samlede normering, således at udbud og
efterspørgsel hænger sammen. En vippeordning vil betyde, at daginstitutionen
ikke får tildelt midler efter antal normeret vuggestuepladser og børnehavepladser,
men får en samlet tildeling ud fra antal enheder. Daginstitutionen kan således
selv disponere over henholdsvis vuggestuepladser/ børnehavepladser på baggrund
af udbud og efterspørgsel.

*Mælkebøtten*

Mælkebøtten er en selvejende vuggestue/ børnehave og er
placeret i [adresse].

Vuggestuen er på nuværende tidspunkt normeret til seks
vuggestuebørn, men der opleves en større efterspørgsel efter pladserne blandt
forældrene i området. Til august forventes det, at de kommer til at få en
merindskrivning af børn, så de vil være på 7-8 børn. Derudover er der 2 på
venteliste, som p.t. er i dagpleje. Det er uvist, om forældrene til de børn,
der på nuværende tidspunkt er i dagpleje, fortsat ønsker en vuggestueplads hos
Mælkebøtten.

*Udvikling af børnetal i [adresse] området og
Mælkebøttens område*

Med afsæt i [adresse] befolkningsprognose, der
danner et overblik over befolkningsudviklingen, præsenteres nedenfor den
forventede udvikling af børn mellem 0-3 år de næste 10 år.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Kirke Helsinge | | | | | | | | | | | |
| Alder | 2018  (faktiske) | 2019 | 2020 | 2021 | 2022 | 2023 | 2024 | 2025 | 2026 | 2027 | 2028 |
| 0 år | 21 | 20,9 | 21,3 | 21,5 | 21,6 | 21,7 | 21,8 | 21,9 | 22 | 21,9 | 21,9 |
| 1 år | 20 | 21,1 | 20,8 | 21,1 | 21,3 | 21,3 | 21,4 | 21,6 | 21,8 | 21,8 | 21,7 |
| 2 år | 16 | 21,4 | 21,6 | 21,3 | 21,5 | 21,6 | 21,6 | 21,8 | 22,0 | 22,1 | 22,1 |
| 3 år | 16 | 18 | 22,4 | 22,4 | 22,1 | 22,2 | 22,2 | 22,4 | 22,5 | 22,6 | 22,7 |
| I alt | 73 | 81,4 | 86,1 | 86,3 | 86,5 | 86,8 | 87 | 87,7 | 88,3 | 88,4 | 88,4 |

Af skemaet ses det, at børnetallet i [adresse] området
forventes at stige frem mod 2028.

Mælkebøtten er placeret i [adresse] område, og
derfor kigges der på udviklingen i børnetallet i dette område.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Syvstjernen | | | | | | | | | | | |
| Alder | 2018  (faktiske) | 2019 | 2020 | 2021 | 2022 | 2023 | 2024 | 2025 | 2026 | 2027 | 2028 |
| 0 år | 99 | 99,4 | 98 | 97,5 | 97,3 | 97,2 | 97,1 | 96,8 | 96,3 | 95,6 | 94,8 |
| 1 år | 81 | 98,7 | 99 | 98,3 | 98 | 97,8 | 97,7 | 97,7 | 97,6 | 97,1 | 96,4 |
| 2 år | 107 | 87,4 | 100,4 | 101,1 | 100,4 | 99,9 | 99,5 | 99,4 | 99,4 | [adresse] | 98,8 |
| 3 år | 103 | 106,5 | 91,4 | 102,5 | 102,8 | 102 | 101,4 | 101 | 100,9 | 100,9 | 100,7 |
| I alt | 390 | 392 | 388,8 | 399,4 | [adresse] | 396,9 | 395,7 | 394,9 | 394,2 | 392,5 | 390,7 |

Af skemaet ses det, at børnetallet i [adresse] område
forventes at stige frem mod 2021, hvorefter det falder en smule igen frem mod
2028.

*Øvrige kommunale tilbud i [adresse] området og i
Syvstjernens område*

I [adresse] området er der [adresse], der er en
integreret daginstitution, som pr. 1. januar 2018 organisatorisk overgik til at
være en del af Børnehusene Team Høng. Krudthuset har på nuværende tidspunkt 3
på venteliste, som har behov for en plads mellem august 2018 til december 2018,
men der er ingen ledige pladser i vuggestuen før til december.

Derudover er der 10 dagplejere i området, hvor der i
øjeblikket er 19 på venteliste i perioden fra juni 2018 til februar 2019. I
samme periode bliver der kun 12 ledige pladser. Af samme grund er der også en
stor efterspørgsel efter flere dagplejere i området.

I [adresse] er der Børnehuset Troldebo, som er en
integreret daginstitution. Troldebo har p.t. lidt overbelægning til august.
Samtidig har de nogle på venteliste, som har takket ja til dagplejere i stedet.
Derudover er der enkelte forældre, der vælger vuggestue i Gørlev, såfremt de
ikke kan få plads i Mælkebøtten.

Der er pr. 1. august 2018 21 dagplejere i området. Der er 28
på venteliste i perioden fra juni 2018 til februar 2019. I samme periode bliver
kun ca. 18 pladser ledige.

På baggrund af ovenstående udvikling i de øvrige kommunale
tilbud i [adresse] området og Syvstjernens område tyder det på, at der
generelt er et behov for flere kommunale vuggestuepladser i området. Ligeledes
vil en opnormering af vuggestuepladser i [adresse] og Mælkebøtten ikke
betyde, at der tages børn fra de øvrige kommunale tilbud i området.

**Økonomiske konsekvenser**

Det anslås, at der ikke vil være økonomiske konsekvenser ved
henholdsvis vippeordningen samt opnormeringen, idet størstedelen af børnene har
eller vil få plads i en anden kommunal daginstitution.

Såfremt der skulle være økonomiske konsekvenser, vil disse
blive finansieret gennem den økonomiske ressourcestyringsmodel ProCap. Det
forventede øgede børnetal i områderne vil dog betyde, at der fremover kommer
til at mangle ressourcer til dagtilbudsområdet. Det anbefales, at der kigges
nærmere herpå i forbindelse med, at den samlede ressourcetildelingsmodet på området
drøftes.

**Børn- og Familieudvalgets møde
den 6. juni 2018:**

Anbefales.

**Økonomiudvalgets møde den 20.
juni 2018:**

Anbefales.

**Bilag**

|  |  |
| --- | --- |
| Normering i vuggestuen i [adresse] | 326-2018-116498 |
| Ansøgning vuggestuen - Mælkebøtten | 326-2018-126315 |